《舟次繁昌阻风戏作》
明代·周用

江湖五月南风生，北船迟滞南船行。南人多在北船上，日日思家万里情。

起来搔首与天语，愿得广莫良风至。人皆笑我违天时，我愿彼苍从人意。

韩子讼词苦无端，郑弘隆德终能济。寄奴登舟风亦转，坡老掷珓风亦还。

宫亭之神分上下，个个使船郊使马。风兮风兮听我语，从我之意解人苦。

晨转北兮暮转南，两两平分谁恼汝。

作者简介：（1476—1547）苏州府吴江人，字行之，号伯川。弘治十五年进士，授行人。正德初，迁南京兵科给事中，进言谏迎佛事及镇守江西中官不法事。迁广东布政司参议。嘉靖中，历官南京工部、刑部尚书。九庙灾，自陈致仕。后以工部尚书总督河道，官至吏部尚书。有《周恭肃集》。